વર્લ્ડ કપ ફૂટબોલની મેચો ધીમે ધીમે રોમાંચ જગાવી રહી છે પરંતુ ગોલનો વરસાદ થવો જોઈએ તેવો થતો નથી. એક તરફ ગુજરાતમાં વરસાદની રાહ જોવાઈ રહી છે તેવી જ રીતે રશિયામાં યોજાયેલા ફૂટબોલ વર્લ્ડ કપમાં ગોલનો સદંતર અભાવ જોવા મળી રહ્યો છે. 14મી જૂને પ્રારંભિક મેચમાં રશિયા કે સાઉદી અરેબિયા પાસેથી ખાસ આશા રખાતી ન હતી ત્યારે રશિયન ખેલાડીઓએ પાંચ ગોલ નોંધાવી દીધા પરંતુ ત્યાર બાદ એક સપ્તાહમાં માંડ 30 ગોલ નોંધાયા છે.